**Referat fra Bestyrelsesmøde i Tørring beboerforening d. 19.08.2020.**

Deltagere: Krishna, Bente, Lisbeth og Anne Grethe

Afbrud fra: Trond og Jóhanna

På grund af Cornasituationen har der ikke været afholdt møde siden første konstitueringsmøde, og der var derfor en del punkter på dagsordenen.

Lisbeth foreslog, at vi allerede nu planlægger de fremtidige møder.

Næste møde afholdes **23.9 kl. 19.30** hos Lisbeth.

Desuden er følgende datoer valgt: 11.11.20 og 13.1.21. Der skal desuden findes en dato for endnu et møde umiddelbart før afholdelse af generalforsamlingen i februar.

1. **Økonomi - overblik**

Bente kunne fortælle, at vores beholdning er steget til kr. 33.000,-. En af årsagerne er helt sikkert, at vi har indført muligheden for at betale kontingent via MobilePay. Det har bl.a betydet, at medlemstallet er steget til 31 medlemmer mod 23 forrige år.

Der er dog nogle udgifter, som vi gerne vil forsøge at begrænse. Vi diskuterede forskellige muligheder for, om og hvordan vi kan undgå for store administrationsomkostninger. En mulighed kunne være, at vi lægger byfestkassen sammen med beboerforeningskassen. Dette er dog ikke noget, vi alene kan tage stilling til i bestyrelsen, og vil være et emne, som kan lægges ud som forslag på generalforsamlingen.

Vi fortsætter med at debattere dette emne på næste bestyrelsesmøde i september.

1. **Vandforsyning,**

Vi er så heldige i bestyrelsen, at Krishna også er medlem af vandværksbestyrelsen. Vi fik derfor en ekstra god orientering om de episoder, der har været i løbet af sommeren.

* **Vand forsvinder i perioder sen eftermiddag.**

På varme dage kan opstå situationer, hvor der ikke er vand nok til alle. Højdeforskellen mellem Tørring og Alling betyder, at der altid er vand nok til dem som bor lavest, hvilket vil sige, at Alling ikke oplever disse mangler. Vandværket er i gang med at undersøge mulighederne for forbedringer, bl.a. om der kan monteres en ventil på ledningsnettet.

* **Vandforurening, varslingsrutiner – vandkvalitet**

Krishna kunne fortælle, at det, fra og med 2021 er lovpligtigt, at alle vandværker skal have udarbejdet en beredskabsplan. Derfor er vandværksbestyrelsen i gang med denne opgave. Det vil således bl.a. betyde, at der skal være en plan for, hvordan beboere bliver orienteret både hurtigt og med rette information når der opstår f.eks. forureningssituationer. Bestyrelsens anbefaling til vandværket er, at dette bør foregå pr. mail og så hurtigt som muligt. Krishna bringer denne anbefaling videre.

Vi følger op på dette punkt på næste møde, så vi sikrer, at alle får den fornødne information om, hvordan man skal forholde sig (kogning af vand m.m.)

1. **Madpakkehuset**

Vi besluttede, at vi gerne vil arbejde videre med at få lukket de åbne afsnit på madpakkehuset, så det bliver mere anvendeligt også når vejret er mindre godt.

Vi har pt kr. 10.000,-, som kan bruges til formålet, og måske kan der findes lidt flere midler jf. det større medlemstal.

Krishna nævnte, at der i byen findes alle mulige dygtige håndværkere og gør-det selv folk. Han mente, at de helt sikkert gerne vil være med til at få det realiseret. Krishna tager kontakt til relevante personer og får sat gang i processen.

1. **Fællesgrunden – bålplads**

Dette tager vi fat på når arbejdsopgaverne med madpakkehuset er lavet.

1. **Fællesgrundudvalget – hvad er status på legestativ efter vandproblemer – skader der skal udbedres?**
	* Forslag om etablering af brændeskur med overskydende planker/træ fra madpakkehuset.
	* Indkøb af brænde hertil – så man evt kan tænde bål.

Evt. etablering af betalingsordning for brug af brænde.

* Indkøb af bålstativ/tripod til madlavning over bål.
* Lave/købe 2-4 bænke til at have rundt om bålsted
* Hængekøjestativ.

 Dette punkt har vi brug for input til fra Trond, og derfor udsættes punktet til næste møde

1. **Indkøb og brug af sneglegift**

Det har været et stort år med dræbersnegle. For at sikre, at alle tager ansvar for at bekæmpe disse, blev det foreslået, at vi, som tidligere år, indkøber og bruger sneglegift som naturligvis ikke må gå ud over andre dyrearter. Lisbeth undersøger om der findes biologigke bekæmpelsesmidler.

1. **Landsbykonference**

Konferencen afholdes for alle små landsbyer under Skanderborg Kommune. For at sikre, at der er deltagere fra Tørring, lægger Lisbet invitationen ud på hjemmesiden med opfordring til at tilmelde sig. Vi besluttede at betale deltagergebyret af beboerforeningens kasse, idet vi vurderede, at det var vigtigt at vi er repræsenteret. Krishna og Lisbeth overvejer, om de får tid til at deltage.

1. **Placering af hjertestarter**

Vi har fået tildelt en hjertestarter, som Lene har kæmpet en brav kamp for at få til byen.

Der skal udnævnes en kontaktperson, som skal ”eje” hjertestarteren. Trond har indvilliget i at stå som kontaktperson. Ud over dette, skal der findes en egnet placering, idet starteren skal tilsluttes strøm og skal desuden placeres i et varmeskab. Da vi ikke var helt sikre på, hvad der ellers følger med opgaven, besluttede vi at forsætte med at debattere dette pkt. på næste møde, da Trond formentlig qua sin profession ved, hvad der kræves.

1. **Eventuelt.**
	* Bente undersøger om der er mulighed for at få dæmpet belysningen i de ”nye” gadelamper.
	* Rasmus Mølgaard, som er suppleant, har ikke været indbudt til de to første møder, men vi vil gerne have, at også suppleanterne deltager i bestyrelsesmøderne, så vidt det er muligt.

Pbv 2.08.20/

Anne Grethe Kristiansen